Akershus len

**Akershus hovedlen** eller **slottslen** *(Aggershuus Lehn)* var en riksdel (len) i Norge, fra middelalderen til 1660-tallet, med Oslo, fra 1624 Christiania som administrasjonsby.

I 1308 ble den gamle ordningen med lendmann fra kongens hird avskaffet, og fylkesinndelingen i Norge ble erstattet av en sysselinndeling. I senmiddelalderen og i unionstiden med Danmark ble sysselordningen gradvis avløst av et system med len, hvilket vedvarte til innføringen av amtsinndelingen på 1660-tallet.

På 1500-tallet var Norge inndelt i fire *hovedlen* eller *slottslen*:
*Båhus
*Akershus
*Bergenhus
*Trondhjem

## Lensinndeling på 1500-tallet

*Høvedsmannen* på Akershus slott blir av moderne historikere kalt lensherre over Akershus len og styrte store deler av Øst- og Sørlandet på vegne av kongen i København. Ofte delte høvedsmannen ut stykker av det store lenet sitt som små *underlen*, senere også futedømmer. Inndelingene skiftet ofte og er ikke lette å holde orden på, men Akershus hovedlen omfattet omkring 1560 følgende underlen:
*Smaalenene (Østfold)
*Hamar (Midtre og nordlige Hedmark (samt Idre og Særna, som nå er en del av Sverige)
*Tønsberg (Nordre Vestfold)
*Brunla (Numedal og Søndre Vestfold)
*Bratsberg (Telemark)
*Nedenes (Ytre Aust-Agder)
*Råbyggelaget (Indre Aust-Agder)
*Mandal len (Vestre Vest-Agder)
Hovedlenet omfattet de resterende deler av Østlandet (Oppland, øvrige Buskerud og Akershus).

## Lensinndeling på 1600-tallet
På 1600-tallet ble lensinndelingen fastere, og enkelte av de tidligere underlen hadde gått inn i hovedlenet, mens andre ble egne hovedlen.
*Underlen av Akerhus:
**Smaalenene
**Eker
**Numedal og Sandsvær
*Egne hovedlen:
**Tønsberg
**Brunla
**Bratsberg
**Agdesiden

Stattholderembetet opprettet i 1572 ble kombinert med Akershus len inntil eneveldets gjennombrudd i 1660. I 1662 falt lensordningen bort og Akershus hovedlen ble avløst av Akershus stiftamt.

## Slotts-/Lensherrer
* Gyrd Trondson, fehirde (1313)
* Ulv Saxesson (ca 1338)
* Sigurd Haftharsson (13.2.1339-8.9.1339)
* Paal Styrkarsson, fehirde (1344)
* Torgils Smidsson, fehirde og befalingsmann (1347)
* Amund Eyvindsson, fehirde (1363)
* Halliard Jonsson Næpa, (1371-80)
* Benedikt Nikulassøn, fogd (1380-88)
* Agmund Berdarsson Bolt, lensherre (1390-1405)
* Endride Erlendsøn af Losna (1408)
* Aslak Petersson, høvedsmann (1412-16)
* Timme Jonsson (1423-30)
* Svarte Jøns Skaaning (1431-8)
* Olav Buck av Brunla (1438-40)
* Sigurd Jonsson av Sudreim (1440-5)
* Hartvig Krummedike, høvedsmann (1445-58)
* Jon Bjørnsson (1458-60)
* Hartvig Krummedike, høvedsmann (1461-66)
* Svend Galle, høvedsmann (1470)
* Karl Sigurdsson, biskop av Hamar, høvedsmann (1476-85)
* Henrik Krummedike, høvedsmann (1487-9)
* Bo Flemming, høvedsmann (1490-1)
* Odd Alvsson, høvedsmann (1494-7)
* Knut Alvsson, høvedsmann (1497-99)
* Peder Griis, høvedsmann (1499-1502)
* Knut Alvsson, høvedsmann (våren 1502)
* Knut Knutssøn Baat, høvedsmann (1502-7)
* Jørgen Vestini, fogd (under hertug Oksenstiern) (1508)
* Matthias Søffrensøn, fogd (under hertug Oksenstiern) (1508-14)
* Otte Holgersson Rosenkrantz (1513-14)
* Mogens Lauritssøn, biskop av Hamar, høvedsmann (1514)
* Hans Mule, biskop (1516-24)
* Michel Blick (fikk Akershus, men overtok ikke) (1524)
* Oluf Galle (1525-27) (siste norske adelsmann utnevnt av det norske riksrådet)
* Mogens Henrikssen Gyldenstierne (1527-32) (første lensherre utnevnt av kongen i København)
* Erik Olufsen Gyldenstierne, høvedsmann (1532-36)
* Peder Hansen Litle, høvedsmann (1536-51)
* Jesper Friis, høvedsmann (1551-56)
* Christen Munk, stattholder (1556-72) (første til å inneha tittelen stattholder)
* Povel Huitfeldt til Smidstrup, stattholder (1572-77) 
* Ludvig Ludvigsen Munk, stattholder (1577-83)
* Ove Juel, lensherre (1583-88)
* Axel Gyldenstierne, stattholder (1588-1601)
* Jørgen Friis, stattholder (1601-08)
* Enevold Kruse, stattholder (1608-18)
* Jens Hermanssøn Juel, stattholder (1618-29)
* Christopher Urne, stattholder (1629-42)
* Hannibal Sehested, stattholder (1642-51)
* Gregers Krabbe, stattholder (1651-56)
* Niels Trolle, stattholder (1656-61)
* Iver Tageson Krabbe, stattholder (1661-64)
* Ulrik Fredrik Gyldenløve, stattholder (1664-79)
(Gyldenløve fortsatte som amtmann i Akershus stift til 1699.)

## Litteratur
*